Karl-Zoeppritz-Pries

De Karl-Zoeppritz-Pries is en eerdphysikaalsch Utteken för junge Wetenschopplers, de vun de Düütsche Eerdphysikalsche Sellschop (DGG) vergeven warrt.

De Pries is na den düütschen Eerdwetenschoppler Karl Zoeppritz (1881-1908) nöömt. He weer Schöler vun Emil Wiechert un dormit en vun de eersten modernen Seismologen. Ofschonst Karl Zoeppritz al mit 26 Johren dood bleev, hett he in sien kort Forscherleven düchtig veel bereten un bannig veel Ergeevnissen achterlaten, de de Seismologie en groten Schritt vöran brocht hebbt.

De Karl-Zoeppritz-Pries schall jed Johr op de Johresversammeln vun de DGG vergeven warrn. Dat is to’n eersten mol 2003 passeert. Mit de Verlehen schüllt junge, nawassende Wetenschopplers ut all eerdwetenschopplich Rebeden uttekent warrn, de sik dör en sünnere Leistung (fröhe Habilitatschoon, utermaten gote Dokterarbeit, oder anners wat) uttekent hebbt. De Pries is mit € 1.000, - doteert.

Priesdregers
 2007 – Dirk Rößler
 2006 – Daniela Kühn
 2005 – Lars Rüpke
 2005 – Elmar Rothert
 2003 – Henrik Nübold
 2003 – Stefan Baisch

 Bornen 
 Bedingen för de Vergaav un Zoeppritz-Biografie (DGG)
 DGG-Steed mit Biller vun de Medaille

Kategorie:Eerdphysikpries